b'\n_START_ARTICLE_\nKjell Flem\n_START_SECTION_\nUtdannelse\n_START_PARAGRAPH_\nFlem studerte til kantoreksamen ved musikkonservatoriet i Oslo og Bergen Musikkonservatorium i perioden 1964 til 1969. Samme \xc3\xa5r begynte han sine studier i orgel med Enzio Forsblom og komposisjon med Einar Englund og Einojuhani Rautavaara ved Sibelius-akademiet i Helsingfors. Fra 1970 til 1972 tok han en bachelorgrad i teori og komposisjon ved  St. Olaf College i Minnesota, USA, f\xc3\xb8r han begynte p\xc3\xa5 Northern Illinois University der han avla sin mastergrad i teori og komposisjon i 1975.  I 1986 og 1987 var Flem i Japan og forsket i Japansk samtidsmusikk p\xc3\xa5 et stipendium fra Japan Foundation ved Toho Gakuen School of Music i Tokyo, Japan. Under sitt opphold i Japan studerte han ogs\xc3\xa5 komposisjon hos Akira Miyoshi, som da var president for  musikkakademiet Toho Gakuen School of Music i Tokyo.\n_START_SECTION_\nKarriere\n_START_PARAGRAPH_\nFlem har skrevet b\xc3\xa5de symfoniske og kammermusikalske verker og solostykker.  Musikken hans er blant annet framf\xc3\xb8rt av orkestre som Bergen Filharmoniske orkester, Oslo Filharmoniske Orkester, Det norske kammerorkester Sibelius Akademiets Orkester, St. Petersburg State Symphony Orchestra, Orchestre Philharmonie de Radio France, og av anerkjende ut\xc3\xb8vere som Eva Knardahl, Einar Steen-N\xc3\xb8kleberg, Roberto Szidon, Richard Metzler, H\xc3\xa5kon Austb\xc3\xb8, Ellen Ugelvik og Torun Stavseng._NEWLINE_Blant hans symfoniske verk, kan nevnes Ultima Thule, p\xc3\xa5begynt i 1969, men urframf\xc3\xb8rt f\xc3\xb8rst i 1986. Verket ble uframf\xc3\xb8rt av Musikselskabet Harmoniens orkester i Bergen og dirigert av Terje Boye Hansen. Urframf\xc3\xb8ringen ble spilt inn av NRK og senere sendt p\xc3\xa5 radio. I 2002 ble denne innspillingen utgitt p\xc3\xa5 plate av Aurora plateselskap. Verket ble ogs\xc3\xa5 gitt ut av samme selskap i 1995 med Bergen filharmoniske orkester, dirigert av Othmar M\xc3\xa1ga. Ultima Thule er den latinske betegnelsen p\xc3\xa5 arktiske str\xc3\xb8k, og i programkommentaren til verket st\xc3\xa5r det at musikken er utviklet ut fra bilder fra disse omr\xc3\xa5dene. Her utforskar Kjell Flem det klanglige potensialet som finnes i orkesteret, gjennom kontraster og et melodisk materiale som utvikles i ulike instrumentkombinasjoner. Verket har st\xc3\xa5tt p\xc3\xa5 programmet til Bergen filharmoniske orkester flere ganger og er ogs\xc3\xa5 framf\xc3\xb8rt av Oslo filharmoniske orkester og Sibelius Akademiets Orkester. Et annet sentralt verk av Kjell Flem er Solar Wind for strykeorkester, og dette er ogs\xc3\xa5 blant hans hyppigst framf\xc3\xb8rte. Det ble p\xc3\xa5begynt i 1989, urframf\xc3\xb8rt i 1991, og siste gang revidert i 2003. Det er blant annet framf\xc3\xb8rt av Oslo Filharmoniske orkester, St. Petersburg State Symphonic Orchestra, Orchestre Philharmonie de Radio France, Vietnam Symphony Orchestra og Det Norske Kammerorkester. Sistenevnte hadde verket p\xc3\xa5 programmet under sin Asia-turn\xc3\xa9 i 2005 hvor de spilte  blant annet i Kuala Lumpur og Hong Kong._NEWLINE_I tillegg til sitt virke som komponist, har Flem v\xc3\xa6rt en aktiv ut\xc3\xb8ver p\xc3\xa5 piano og orgel. Under sitt opphold i USA, var han solist i Rachmaninovs klaverkonsert nr. 2 med St. Olaf Symphony Orchestra. Fleire av hans orgelkonserter har v\xc3\xa6rt kringkastet i Norge, Finland og USA._NEWLINE_Flem har v\xc3\xa6rt b\xc3\xa5de visepresident i Landsforeningen Ny Musikk og formann for Ny Musikk i Bergen.  Han har skrevet musikkanmeldelser for Sunnm\xc3\xb8rsposten,, Sunnm\xc3\xb8re Arbeideravis, Bergens Arbeiderblad og Bergens Tidende. Fram til og med 2008 var han lektor ved musikklinjen ved Fagerlia videreg\xc3\xa5ende skole i \xc3\x85lesund, da han gikk av med pensjon._NEWLINE_I 2005 ble Kjell Flem tildelt \xc3\x85lesund bys kunstnerpris. I 2013 var han festivalkomponist p\xc3\xa5 FjordCadenza i Skodje.'